Pistis sophia
Pistis sophia (titulus Graecus, scilicet "sapientia fidei digna") est textus Gnosticus, in libro manuscripto Coptico saeculo IV exscripto nobis cognitus. Saeculo III vel IV compositum esse censetur. Manuscriptum in Bibliotheca Britannica sub siglo "Add. 5114" servatum "Codex Askewianus" nuncupari solet e possessore anteriori Antonio Askew, a cuius haeredibus anno 1785 emptum est.